**Յո-Ինգե Բերգետ** (նորվ.՝ Jo Inge Berget; սեպտեմբերի 11, 1990 թվական, Հադլենդ, Նորվեգիա), նորվեգացի ֆուտբոլիստ, «Մալմյո» ֆուտբոլային ակումբի և Նորվեգիայի ֆուտբոլի ազգային հավաքականի հարձակվող։

Ակումբային կարիերա
------------------

Բերգետը «Ստրյոմսգոդսետի» կազմում
Բերգետը Նորվեգիայի երիտասարդական հավաքականի դեմ խաղում:
Բերգետը սկսել է իր ֆուտբոլային կարիերան «Լյուն» ֆուտբոլային ակումբում։ 2008 թվականին նա տեղափոխվել է Իտալիա, որտեղ սկսել է հանդես գալ «Ուդինեզեի» երիտասարդական թիմի կազմում։ Հիմնական կազմում Յո-Ինգեն այդպես էլ չի հաստատվում, այդ իսկ պատճառով 2009 թվականին կնքելով վարձավաճարային պայմանագիր ետ է վերադառնում «Լյուն»։ Ֆուտբոլի Նորվեգիայի առաջնությունում ֆուտբոլիստը անցկացնում է մեկ մրցաշրջանի, որի ընթացքում մասնակցում է 27 հանդիպման և դառնում է 5 գոլի հեղինակ։ Հաջորդ մրցաշրջանում Բերգետը կրկին վարձավճարով հանդես է գալիս «Ստրյոմսգոդսետի» կազմում։ 2010 թվականի մարտի 14-ին «Կոնգսվինգերի» դեմ խաղում, ֆուտբոլիստը կատարում է իր նորամուտը նոր ակումբի կազմում։ Մարտի 21-ին «Հյոուգեսունի» դեմ խաղում Բերգետը հեղինակում է իր առաջին գնդակը նոր թիմի կազմում։ Վարձավճարային պայմանագրի ժամկետի լրանալուց հետո «Ուդինեզեն» վաճառում է նրան «Մոլդե» ֆուտբոլային ակումբին։ 2011 թվականի օգոստոսի 22-ին «Լիլեստրյոմի» դեմ խաղում Բերգետը կատարում է իր նորամուտը արդեն նորվեգական նոր թիմի կազմում։ Հոկտեմբերի 2-ին «Տրոմսյոի» դեմ խաղում նա հեղինակում է իր առաջին գոլը «Մոլդեի» կազմում։ 2011 և 2012 թվականներին Բերգետը «Մոլդեի» հետ երկու անգամ հաղթանակ է տանում Նորվեգիայի ֆուտբոլի առաջնությունում։

2014 թվականի սկզբին Բերգետը տեղափոխվում է ուելսական «Քարդիֆ Սիթի»։ Փետրվարի 22-ին «Հալլ Սիթիի» դեմ խաղում նա փոխարինելով Ֆրեյզեր Քեմբելին՝ կատարում է իր նորամուտը Անգլիական Պրեմիեր Լիգայում։ Ամռանը՝ խաղային պրակտիկա ստանալու նպատակով Յո-Ինգեն համալրում է շոտլանդական «Սելտիկի» կազմը։ Օգոստոսի 13-ին «Սենտ-Ջոնստոնի» դեմ խաղում նա կատարում է իր նորամուտը՝ արդեն շոտլանդական Պրեմիեր Լիգայում։ Օգոստոսի 16-ին «Դանդի Յունայթեդի» դեմ խաղում Բերգետը դուբլի հեղինակ է դառնում և այդպիսով «կելտերի» կազմում բացում է իր գոլերի հաշիվը։

2015 թվականի սկզբին Յո-Ինգեն երեք տարի ժամկետով պայմանագիր է կնքում շվեդական «Մալմյոյի» հետ։ Ապրիլի 6-ին «Սունդսվալի» դեմ խաղում նա կատարում է իր նորամուտը Շվեդիայի առաջնությունում։ Իր նորամուտային խաղում Բերգետը դուբլի հեղինակ է դառնում և այդպիսով նոր ակումբի կազմում բացում է իր գոլերի հաշիվը։ Օգոստոսին Չեմպիոնների Լիգայի ընտրական խաղում Յո-Ինգեն կրկին դուբլի հեղինակ է դառնում, ընդ որում այս անգամ նա երկու անգամ գրավում է իր նախկին ակումբի՝ «Սելտիկի» դարպասը։

Միջազգային կարիերա
------------------

Բերգետը հանդես է եկել երկրի տարբեր տարիքային հավաքականներում։ 2012 թվականի հունվարի 18-ին Թայլանդի ազգային հավաքականի դեմ խաղում Յո-Ինգեն կատարել է իր նորամուտը Նորվեգիայի հավաքականի կազմում։

2013 թվականի հունիսին Յո-Ինգեն Իսրայելում անցկացվող Եվրոպայի երիտասարդական առաջնությանը մասնակցելու համար հայտավորվում է երկրի երիտասարդական հավաքականի կազմում։ Այդ առաջնությունում նա դուրս է գալիս խաղադաշտ արդեն որպես հավաքականի ավագ։ Խմբային փուլի Անգլիայի երիտասարդական հավաքականի դեմ խաղում Բերգետը գոլի հեղինակ է դառնում, ինչի շնորհիվ Նորվեգիան հաղթանակ է տանում այդ մրցավեճում։ Այդ առաջնությունում նա նաև մասնակցում է Իսրայելի և Իսպանիայի երիտասարդական հավաքականների դեմ խաղերին։

2015 թվականի սեպտեմբերի 6-ին 2016 թվականի Եվրոպայի առաջնության ընտրական՝ Խորվաթիայի ազգային հավաքականի դեմ խաղում, Բերգետը հեղինակում է իր առաջին գոլը երկրի ազգային հավաքականի կազմում։

### Գոլերը Նորվեգիայի ազգային հավաքականի կազմում

| # | Ամսաթիվ | Վայր | Մրցակից | Հաշիվ | Արդյունք | Մրցաշար |
| --- | --- | --- | --- | --- | --- | --- |
| 01. | սեպտեմբերի 6, 2015 | Ուլևոլ, Օսլո, Նորվեգիա | Խորվաթիա Խորվաթիա | **1**:0 | **2**:0 | Ֆուտբոլի Եվրոպայի առաջնություն 2016 (որակավորում) |

Ձեռքբերումներ
-------------

**Ակումբային**

Նորվեգիա «Մոլդե»

* Նորվեգիայի չեմպիոն**(2)** - 2011, 2012
* Նորվեգիայի գավաթի դափնեկիր**(2)** - 2010, 2013

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Premier League Clubs submit Squad Lists» (PDF). Premier League. 2014 թ․ փետրվարի 4. էջ 6. Արխիվացված է օրիգինալից (PDF) 2016 թ․ մարտի 8-ին. Վերցված է 2014 թ․ փետրվարի 9-ին.
2. ↑  Transfermarkt.com(բազմ․) — 2000.
3. ↑  As (իսպ.) — Madrid: Grupo Prisa, 1967.
4. ↑  «Jo Inge Berget». altomfotball.no. Վերցված է 2014 թ․ օգոստոսի 12-ին.
5. ↑  «Jo Inge Berget». worldfootball.net. Վերցված է 2014 թ․ օգոստոսի 12-ին.
6. ↑  «Jo Inge Berget». *svenskfotboll.se (in Swedish)*. Swedish Football Association. Վերցված է 2016 թ․ մայիսի 26-ին.
7. ↑  «Стрёмсгодсет VS. Конгсвингер 2:0» (ռուսերեն). soccerway.com. 14-04-2010.
8. ↑  «Хёугесунн VS. Стрёмсгодсет 2:2» (ռուսերեն). soccerway.com. 21-04-2010.
9. ↑  «Мольде VS. Лилистрем 1:0» (ռուսերեն). soccerway.com. 22-08-2011.
10. ↑  «Тромсё VS. Мольде 0:2» (ռուսերեն). soccerway.com. 02-10-2011.
11. ↑  «Кардифф Сити VS. Халл Сити 0:4» (ռուսերեն). soccerway.com. 2014—02—22.
12. ↑  «Сент-Джонсона VS. Селтик 0:3» (ռուսերեն). soccerway.com. 2014—08—13.
13. ↑  «Селтик VS. Данди Юнайтед 6:1» (ռուսերեն). soccerway.com. 2014—08—16.
14. ↑  «Мальмё VS. Сундсвалль 1:4» (ռուսերեն). soccerway.com. 2015—04—06.
15. ↑  «Селтик VS. Мальмё 3:2» (ռուսերեն). soccerway.com. 2015—08—06.
16. ↑  «Таиланд VS. Норвегия 0:1» (ռուսերեն). soccerway.com. 18-01-2012.
17. ↑  «Италия (до 21) VS. Норвегия (до 21) 1:3» (ռուսերեն). soccerway.com. 08-06-2013.
18. ↑  «Израиль (до 21) VS. Норвегия (до 21) 2:2» (ռուսերեն). soccerway.com. 05-06-2013.
19. ↑  «Испания (до 21) VS. Норвегия (до 21) 3:0» (ռուսերեն). soccerway.com. 15-06-2013.
20. ↑  «Норвегия VS. Хорватия 2:0» (ռուսերեն). soccerway.com. 06-09-2015.

Արտաքին հղումներ
----------------

* Jo Inge Berget at worldfootball.net
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · eu-football.info (խաղացող) · FootballDatabase.eu · MLS · National Football Teams.com · Soccerbase (խաղացող) · Soccerway · svenskfotboll.se · playmarkerstats.com (խաղացող) · Transfermarkt (խաղացող) · worldfootball.net (խաղացող) · Նորվեգիայի ֆուտբոլի ասոցիացիա · ՈւԵՖԱ |

 |